**Školsko natjecanje „Čitanjem do zvijezda“**

12. prosinca u našoj školi provedeno je školsko natjecanje „Čitanjem do zvijezda“. Tema ovogodišnjeg natjecanja je „Likovi slavenske mitologije u djelima Ivane Brlić-Mažuranić“. Natjecanje se sastoji od dva dijela: kviz znanja i prezentacija plakata. U natjecanju je sudjelovalo 16 učenika 6. i 7. razreda.

U kvizu znanja učenici su odgovarali na pitanja iz knjiga „Priče iz davnine“ Ivane Brlić-Mažuranić, „Stakleni dvorac“ Maje Brajko-Livaković i „Dolores i šumske sjene“ Irene Begić, a pripremali su se pod vodstvom mentorice Nikoline Sabolić. Najuspješniji u kvizu znanja bili su Lea Danček, 6.b, s osvojih 48 bodova (od max.50), Toni Krupski, 6.a, s 47 bodova i Maria Gracia Lukšić, 7.b, 41 bod. Lea, Toni i Maria Gracia predstavljat će našu školu na županijskom natjecanju „Čitanjem do zvijezda“.

Plakate na temu „Likovi slavenske mitologije u djelima Ivane Brlić-Mažuranić“ na školskoj razini natjecanja predstavile su Lukrecija Slobođanac, Lea Danček i Tara Kučina. Svoje plakate učenice su izrađivale pod mentorstvom nastavnika likovne kulture Darka Markića. Izabrati samo jedan plakat koji će predstavljati školu na županijskom natjecanju „Čitanjem do zvijezda“ bilo je veoma teško zbog njihove iznimne likovne kvalitete, kreativnosti i dizajnerske osmišljenosti. Povjerenstvo je za županijsko natjecanje u predstavljanju plakata odabralo plakat Lukrecije Slobođanac iz 6.d razreda.

Natjecanje „Čitanjem do zvijezda“ bilo je veoma uspješno, ponajprije zahvaljujući nastavnicama hrvatskoga jezika koje su zainteresirale učenike da se uključe u projekt. Prijekt se provodi u organizaciji Hrvatske mreže školskih knjižničara s ciljevima poticanja učenika viših razreda osnovne škole na čitanje s razumijevanjem, istraživanje, otkrivanje i kreativno stvaranje te poticanjem djece i mladih na organizirano i smisleno provođenje slobodnog vremena.

Leji, Toniju, Mariji Graciji i Lukreciji želimo da se i na županijskom natjecanju čitanjem vinu u zvjezdane visine!

Knjižničarka Nikolina Sabolić